Қаңтар оқиғасы: Талдықорғанда полиция ғимаратынан қару ұрлағандар сотталды
DATE: 17:20, 26 Қыркүйек 2023 | GMT +5
TITLE: Қаңтар оқиғасы: Талдықорғанда полиция ғимаратынан қару ұрлағандар сотталды
URL: https://kaz.inform.kz/news/kantar-okigasi-taldikorganda-politsiya-gimaratinan-karu-urlagandar-sottaldi-daeff6/
META: DATE: 17:20, 26 Қыркүйек 2023 | GMT +5
TOTAL WORDS: 105
AUTHOR(S):
TEXT: Сотта анықталғандай, 2022 жылы қаңтардың 5-нен 6-на қараған түні екі ер адам Полиция департаментінің ғимаратынан атыс қаруы мен оқ-дәрілерді ұрлап, кейін олардың бірі өзінің екі танысын қару сатуға көндірген. Таныстары қару мен оның керек-жарақтарын сатып алатын екі адамды табады. «Осы жылдың 18 қаңтарында екі сотталушы сатып алушымен кездесіп, оған 1 миллион теңгеге 2 автомат пен патрондары бар карабин сатып алуды ұсынған. Сол күні кешке полиция қызметкерлері оларды ұстады», - делінген қалалық сот мәліметінде. Сотталушылар өз кінәларын толық мойындап, өкінетіндерін айтты. Сот 6 айыпталушының әрқайсысына 3 жылға бас бостандығынан айыру жазасын тағайындап, жазаларын қылмыстық-атқару жүйесінің орташа қауіпсіз мекемесінде өтеуге үкім шығарды. Үкім заңды күшіне енген жоқ
